 2 Ihe E Mere 36  Ndị ala ahụ wee kpọrọ Jehoahaz nwa Josaya mee ya eze na Jeruselem nọnọdụ nna ya.Jehoahaz gbara afọ iri abụọ na atọ mgbe ọ malitere ịchị, ọ chịkwara ọnwa atọ na Jeruselem.Otú ọ dị, eze Ijipt wepụrụ ya nọchịchị na Jeruselem ma rie ala ahụ iwu otu narị talent ọlaọcha na otu talent ọlaedo.Eze Ijipt mekwara Elayakim nwanne ya nwoke eze Juda na Jeruselem ma gbanwee aha ya ka ọ bụrụ Jehoyakim. Ma Niko kpọọrọ Jehoahaz nwanne ya nwoke kpọta Ijipt.Jehoyakim gbara afọ iri abụọ na ise mgbe ọ malitere ịchị, ọ chịkwara afọ iri na otu na Jeruselem. O wee na-eme ihe jọrọ njọ nanya Jehova bụ Chineke ya.Nebukadneza eze Babịlọn wee wakpo ya, ka o wee tụọ ya ịgà abụọ e ji ọla kọpa mee iji kpụrụ ya laa Babịlọn.Nebukadneza bukwaara ụfọdụ nime arịa ndị dị nụlọ Jehova bute Babịlọn ma debe ha nobí ya dị na Babịlọn.Ma ihe ndị ọzọ metụtara Jehoyakim na ihe arụ ndị o mere na ihe ọjọọ a chọpụtara banyere ya, lee, e dere ha nAkwụkwọ Ndị Eze Izrel na Juda; Jehoyakin nwa ya wee malite ịchị nọnọdụ ya.Jehoyakin gbara afọ iri na asatọ mgbe ọ malitere ịchị, ọ chịkwara ọnwa atọ na ụbọchị iri na Jeruselem. O wee na-eme ihe jọrọ njọ nanya Jehova.O wee ruo ná mmalite afọ na Eze Nebukadneza zipụrụ ndị ikom ya ka ha kpụta ya Babịlọn ma bute arịa ndị mara mma dị nụlọ Jehova. O mekwara Zedekaya nwanne nna ya eze Juda nakwa Jeruselem.Zedekaya gbara afọ iri abụọ na otu mgbe ọ malitere ịchị, ọ chịkwara afọ iri na otu na Jeruselem.O wee na-eme ihe jọrọ njọ nanya Jehova bụ Chineke ya. O wedaghị onwe ya ala nihu Jeremaya onye amụma, bụ onye kwuru okwu dị ka Jehova nyere niwu.O nupụkwaara ọbụna Eze Nebukadneza isi, bụ onye mere ka o jiri Chineke ṅụọ iyi; o wee kwesie olu ike, kpọchiekwa obi ya wee ghara ịlọghachikwute Jehova bụ Chineke Izrel.Ọbụna ndị isi nchụàjà niile na mmadụ niile mere omume ekwesịghị ntụkwasị obi nke ukwuu, dị ka ihe arụ niile nke mba ndị ọzọ si dị, ha wee merụọ ụlọ Jehova, nke o doro nsọ na Jeruselem.Jehova bụ Chineke ndị nna nna ha wee na-ezigara ha ndị ozi ya ka ha dọọ ha aka ná ntị, o zigara ha ugboro ugboro, nihi na o nweere ndị ya ọmịiko, nweekwa ọmịiko maka ebe obibi ya.Ma ha ji ndị ozi nke ezi Chineke na-eme ihe ọchị, na-eledakwa okwu ya anya ma na-akwa ndị amụma ya emo, ruo mgbe ọnụma Jehova bịakwasịrị ndị ya, ruo mgbe ọ na-enweghị ihe ga-egbochi ya.O wee mee ka eze ndị Kaldia buso ha agha, eze ahụ wee jiri mma agha gbuo ụmụ okorobịa ha nime ụlọ nsọ ha, o nweghịkwara nwa okorobịa ma ọ bụ nwa agbọghọ na-amaghị nwoke, okenye ma ọ bụ agadi ume na-adịkwaghị ọmịiko. O nyefere ihe niile naka ya.Arịa niile dị nụlọ ezi Chineke, ma ndị ukwu ma ndị nta, na akụ ndị dị nụlọ Jehova na akụ eze na nke ndị o mere ndị isi, o buuru ha niile laa Babịlọn.O wee gbaa ụlọ ezi Chineke ọkụ ma kwatuo mgbidi Jeruselem; ha gbakwara ụlọ elu ya niile ọkụ, gbaakwa arịa ya niile dị oké ọnụ ahịa ọkụ, iji bibie ihe niile.Ọ kpụkwaara ndị mma agha gbufọrọ laa Babịlọn. Ha wee bụrụ ndị na-ejere ya na ụmụ ya ozi ruo mgbe alaeze Peshia malitere ịchị;iji mezuo ihe Jehova kwuru site nọnụ Jeremaya, ruo mgbe ala ahụ debezuru ụbọchị izu ike o ji ụgwọ ya. O debere ụbọchị izu ike nụbọchị niile ọ tọgbọrọ nefu ruo mgbe afọ iri asaa zuru.Nafọ mbụ nke ọchịchị Saịrọs eze Peshia, ka ihe Jehova kwuru site nọnụ Jeremaya wee mezuo, Jehova kpaliri mmụọ Saịrọs eze Peshia. O wee mee ka a kpọsaa nalaeze ya dum, deekwa ya nakwụkwọ, sị:Nke a bụ ihe Saịrọs eze Peshia kwuru, Jehova bụ Chineke nke eluigwe enyewo m alaeze niile nke ụwa. Ya onwe ya enyewokwa m ọrụ iwuru ya ụlọ na Jeruselem, nke dị na Juda. Onye ọ bụla nime unu, netiti ndị ya niile, ka Jehova bụ Chineke ya nọnyere ya. Ya lawa. 